39. schôdza NR SR - 9.deň - B. popoludní
Dátum: 2025-09-23
Poslanec: Števulová, Zuzana (PS)
Druh vystúpenia: Vystúpenie v rozprave

No, ja by som sa na úvod svojho vystúpenia ešte krátko vrátila aj k tomu, že tu tento konsolidačný balíček za 2,7 mld. prejednávame v skrátenom legislatívnom konaní. Otvoril to už kolega Ondrej Dostál, nestihla som na teba zareagovať, lebo som musela ísť za dcérou. Ale teda chcela by som povedať, že ma naozaj veľmi šokovalo, že niektorí poslanci a poslankyne z radov koalície tu tvrdia, že musela byť tá diskusia v rámci dôvodov skráteného legislatívneho konania useknutá, preto lebo teda sme vraj nehovorili k veci. Tak presne, ako si spomenul, napríklad môj príspevok, a teda že jediný príspevok k veci bol tvoj. A teda ja musím sa voči tomu naozaj rázne ohradiť, lebo som tu takmer celú tú časť presedela a teda napríklad minimálne aj môj príspevok, aj príspevok ďalších kolegov a kolegýň boli úplne k veci. Ja som sa výlučne držala skráteného legislatívneho konania a dôvodov na to. A ukazovala som, poukazovala som na to, že dôvodová správa má teda 1,5 strany a 9 odsekov. A ďalší kolegovia teda to spájali aj s tými vecnými dôvodmi. Ale predsa nie je možné sa baviť o skrátenom legislatívnom konaní, ako takom, a jeho dôvodoch a tváriť sa že to nejako nesúvisí s vecnou podstatou samotného prejednávaného návrhu. Takže ďakujem ti veľmi pekne úvodom, že si na toto upriamil pozornosť, pretože podľa mňa je veľmi, veľmi dôležité vracať sa k tomu, že tento obrovský balík konsolidačný za 2,7 mld. tu naozaj prejednávame v skrátenom legislatívnom konaní. Mali sme uťatú rozpravu. A to, že momentálne tu môžeme vystupovať v rámci našich príspevkov v druhom čítaní je podľa mňa len z dôvodu toho, že vládna koalícia sama nemá ešte všetko dohodnuté, sporia sa o ten škandalózny 6. január, kde chcú voľno zobrať pravoslávnym, aby nemohli oslavovať svoje Vianoce. Keby toto nebolo, keby boli na všetkom dohodnutý, keby ten konsolidačný balíček bol pripravený riadne a riadne so všetkými odkonzultovaný, čo nebol, pretože sa ozývajú všetci od zamestnávateľov, odborár až po ľudí od piesku a kameniva, že to s nimi nikto nekonzultoval. Tak určite by sme tu takýmto spôsobom v tomto druhom čítaní vystupovať nemohli. A to ja vlastne považujem za škandalózne, pretože pripomínam, že sa tu bavíme o balíčku v hodnote 2,7 mld. eur, kde vlastne hrozí, že táto konsolidácia tretia v poradí zasiahne každého a každú z nás. A budem ešte hovoriť o nejakých vybraných veciach, ktoré podľa mňa, sa dotknú všetkých ľudí na Slovensku, osobitne možno rodín, osobitne drobných živnostníkov. A tak ako to už aj Jano Hargaš predo mnou povedal, ja by som si naozaj predstavovala, že sa tu teraz budeme baviť vecne a odborne z jednej strany sály na druhú o týchto opatreniach. A budeme si hovoriť teda, že prečo sa idú zdvíhať zdravotné odvody, prečo je to napríklad lepšie ako zdanenie majetku alebo lepšie zdanenie hazardu. Ale, žiaľ, nič také neprišlo a tak naozaj nám neostáva dúfať len teda to, ako to tu bolo povedané, že je to len fáza. No je to len fáza. Ja dúfam, že naozaj tu príde vláda, ktorá bude konsolidovať lepšie a mám tu teda pripravené, aj ako laik, ktorý až tak výrazne sa do ekonómie nerozumie, ale mám tu pripravených pár bodov, ktoré ma v tomto balíčku naozaj zdvihli zo stoličky a veľmi rada by som na ne poznala odpoveď. V prvom rade sa chcem spýtať pána ministra Kamenického, že ako je možné, že on si pripravil vlastne tento balíček, postavil sa na tlačovú konferenciu kde uviedol teda jednu z tých 22 opatrení, že sa teda zvýši tá DPH na potraviny, ktoré obsahujú pridaný cukor a soľ. A sveto-svete tvrdil, ešte to tam mal aj na to slide napísané, že táto konsolidácia sa teda týkať jedla, ktoré jedia deti. To znamená dojčenskej tej výživy, umelého mlieka, snickers, cereálií, jogurtových nápojov a podobne. A toto tam mal vlastne zvýraznené, že nebude sa to týkať teda dojčenskej a detskej stravy. A to ja som si osobitne všimla, lebo mám štvormesačné dieťa a o chvíľu začnú príkrmy, umelé mlieka, tak ma to samozrejme zaujíma a všímam si už tie cenovky v potravinách. Viete napríklad, že koľko stojí taký Nutrilon, ktorý musia ženy kupovať keď nemôžu kojiť. Keď chcete vášmu dieťaťu dopriať jednu piksľu Nutrilonu, dojčenského mlieka, čo sa považuje za jeden z najlepších na trhu, tak to stojí že 20 euro, alebo aj viac v niektorých drogériách, alebo potravinách. A teraz si predstavte, že 20 euro niekto možno za mesiac dá, alebo dvakrát mesačne je podľa mňa pre priemernú slovenskú rodinu, alebo slovenskú rodinu s malými príjmami naozaj veľká položka. A potom tam máme ešte tie detské kapsičky ovocné, výživy, neviem čo, neviem čo, neviem čo. A teraz vlastne minister Kamenický tvrdil na tej prezentácii ako sa to týchto potravín nedotkne. No a potom musela prísť Slovenská potravinárska komora, ktorá teda nám až musela minulý týždeň poslať list, a predtým mali ešte aj teda tlačové vyhlásenie, kde ministra Kamenického vlastne usvedčili z toho, že to nie je pravda, že tak ako nastavil tú DPH tak vlastne sa to bude vzťahovať aj na tieto počiatočné umelé mlieka, ovocnú detskú výživu a detské snickers, raňajkové cereálie, jogurtové nápoje, potraviny pre alergikov a dietetické potraviny, rastlinné mlieka, alebo 100-percentné džúsy. A trvalo to pár hodín odkedy nám prišiel ten list kde sme sa dozvedeli, že teda koalícia ide podať pozmeňujúci návrh. Myslím, že poslanec to podal a teraz ešte aj druhý pozmeňujúci návrh, ktorý znova túto DPH k týmto potravinám nejakým spôsobom zase upravuje, aby sa tam teda odtiaľ vyňali zase nejaké ďalšie potraviny, ktoré tam nemajú byť a je z toho jeden veľký chaos. Ale ja sa teda pýtam, že pán minister, že ako matka sa vám pýtam, štvormesačnej dcéry, ktorú toto fakt zaujíma, že keď teda ste si na prvý raz pripravili tú prezentáciu, že či vy akože nemáte na ministerstve človeka, ktorý by si pozrel ten jednotný colný sadzobník EÚ. Ja som si to pozerala inak, kolegovia, kolegyne, ak neviete existuje jednotný colný sadzobník EÚ, kde sú také kódy, ktoré majú tie potraviny priradené a keď prvýkrát tá Slovenská potravinárska komora prišla s týmto zistením, tak ja som si to s mojou asistentkou pozerala, že či naozaj sú tam tie mlieka a tie výživy a podobne. A nie je to ľahké, však ja netvrdím, ale tak na to zamestnávame podľa mňa úradníkov na ministerstve financií, že hej, že má to niekoľko tisíc položiek a nevedela som sa v tom úprimne až tak veľmi vyznať. Tak sme písali aj do tej potravinovej komory, že teda nech nám to lepšie vysvetlia. Ale tak ja by som akože čakala pán minister, že keď si to dáte na prezentáciu a uisťujete nás, že to tam nebude, že máte nejakých úradníkov na tom ministerstve financií, ktorí vám akože ten colný sadzobník pozreli a naozaj to čo vám dali do toho konsolidačného balíka sedí. A nieže potom nám bude tá potravinárska komora písať, že síce vás minister o tom uisťoval, ale teda podľa tohto prvotného znenia to, podľa nás tam je ... =====